Na podlagi Sklepa Vlade Republike Slovenije številka 36000-6/2016/5 ter 36. člena Zakona o javno-zasebnem partnerstvu (Uradni list RS, št. 127/06) Vlada Republike Slovenije izdaja

**UREDBO**

**ZA IZVEDBO PROJEKTA »ENERGETSKA SANACIJA SKLOPA TREH OBJEKTOV SODIŠČ«**

1. **SPLOŠNE DOLOČBE**
2. člen

(vsebina uredbe)

1. Ta uredba določa predmet, pravice in obveznosti javnega in zasebnega partnerja ter uporabnikov, postopek izbire zasebnega partnerja in druge sestavine razmerja javno-zasebnega partnerstva za projekt »Energetska sanacija sklopa treh objektov sodišč«.
2. Ta uredba skladno s tretjim odstavkom 36. člena Zakona o javno-zasebnem partnerstvu predstavlja koncesijski akt.
3. člen

(opredelitev ključnih pojmov)

1. V okviru te uredbe se uporabljajo sledeči pojmi, ki imajo naslednji pomen:
   1. »javni partner« oziroma »koncedent« je Republika Slovenija;
   2. »zasebni partner« oziroma »koncesionar« je fizična ali pravna oseba, ki je izbrana kot izvajalec javno-zasebnega partnerstva;
   3. »uporabniki objektov« so osebe javnega prava, ki za izvajanje svoje javne dejavnosti uporabljajo objekte, ki so opredeljeni v 5. členu te uredbe;
   4. »koncesionirana dejavnost« je dejavnost, ki se jo skladno s predmetom koncesije, opredeljenim v 4. členu te uredbe, v koncesijski pogodbi zaveže opravljati koncesionar;
   5. »pripravljalne storitve« so vsi ukrepi, potrebni za izvajanje koncesionirane dejavnosti, ki jih koncesionar izvede pred začetkom izvajanja glavne storitve;
   6. »glavna storitev« je storitev izvajanja koncesionirane dejavnosti;
   7. »druge storitve« so vsi drugi ukrepi za zagotavljanje izvajanja koncesionirane dejavnosti, ki ne spadajo med pripravljalne storitve ali glavno storitev;
   8. »pogodbeno zagotavljanje prihrankov energije« je pogodbeni dogovor med koncedentom, koncesionarjem ter uporabniki za izboljšanje energetske učinkovitosti, ki se preverja in spremlja v celotnem obdobju trajanja koncesijske pogodbe in v okviru katerega se naložbe v ukrep plačujejo sorazmerno s stopnjo izboljšanja energetske učinkovitosti, dogovorjeno s koncesijsko pogodbo, ali drugim dogovorjenim merilom za energetsko učinkovitost, kot so finančni prihranki.
2. Izrazi, uporabljeni v tej uredbi, imajo enak pomen, kot ga določajo Zakon o javno-zasebnem partnerstvu, Energetski zakon ter predpisi in drugi akti, izdani na podlagi navedenih dveh predpisov.
3. **VRSTA, PREDMET, OBMOČJE IZVAJANJA IN ČAS TRAJANJA JAVNO-ZASEBENEGA PARTNERSTVA**
4. člen

(vrsta javno-zasebnega partnerstva)

Javno-zasebno partnerstvo se, upoštevaje razdelitev tveganj med koncedentom in koncesionarjem, izvaja v obliki koncesijskega javno-zasebnega partnerstva, pri čemer gre za koncesijo storitev.

1. člen

(predmet koncesije)

1. Predmet koncesije je izvajanje storitev energetskega pogodbeništva po principu pogodbenega zagotavljanja prihranka energije v objektih, ki so opredeljeni v 5. členu te uredbe.
2. Predmet koncesije je lahko poleg pogodbenega zagotavljanja prihranka energije tudi oskrba z energijo v objektih, ki so opredeljeni v 5. členu te uredbe.
3. Oskrba z energijo je lahko predmet koncesije zgolj v primeru, če večino tveganj v razmerju med koncedentom in koncesionarjem prevzema koncesionar ter se javno-zasebno partnerstvo lahko izvaja v obliki iz prejšnjega člena.
4. Predmet koncesije koncedent in koncesionar podrobneje opredelita v koncesijski pogodbi.
5. člen

(območje izvajanja)

Koncesionirana dejavnost se izvaja v naslednjih objektih, ki so v upravljanju Ministrstva za pravosodje:

|  |  |  |  |
| --- | --- | --- | --- |
| **OBJEKT** | **NASLOV** | **ZEMLJIŠKOKNJIŽNI PODATKI** | **UPORABNIKI** |
| **CELJE** | Prešernova ulica 22  3000 Celje | št. stavb: 1672, 2997\*  k. o.: 1077 | Višje sodišče v Celju  Okrožno sodišče v Celju  Okrajno sodišče v Celju |
| **MURSKA SOBOTA** | Slomškova ulica 19, 21, 23  9000 Murska Sobota | 3935, 3930, 3929\*  k. o.: 105 | Okrožno sodišče v Murski Soboti,  Okrajno sodišče v Murski Soboti  Delovno sodišče v Mariboru, Zunanji oddelek v Murski Soboti |
| **SLOVENJ GRADEC** | Kidričeva 1  2380 Slovenj Gradec | št. stavbe: 458  k. o.: 850 | Okrožno sodišče v Slovenj Gradcu  Okrajno sodišče v Slovenj Gradcu |

\*Opomba: na GURS v teku postopek ureditve vpisa v kataster stavb, ki predvideva za objekte le eno številko stavbe, in sicer za Mursko Sobota št. stavbe 3930 in za Celje št. stavbe 1672.

1. člen

(čas trajanja)

1. Začetek in čas trajanja koncesije se opredelita v koncesijski pogodbi.
2. Koncesija se podeli za največ 20 let.
3. Rok trajanja koncesije se v primeru, da:
   1. koncesionar zaradi ukrepov koncedenta ali drugih ukrepov oblasti, koncesije ni mogel izvajati,
   2. je to potrebno zaradi dodatnih vlaganj koncesionarja, ki so posledica zahtev koncedenta ali njegovih ukrepov v javnem interesu,

lahko podaljša s sklenitvijo aneksa h koncesijski pogodbi, vendar upoštevajoč določbo drugega odstavka 71. člena Zakona o javno-zasebnem partnerstvu, največ za polovico obdobja, določenega z osnovno koncesijsko pogodbo. Pred sklenitvijo aneksa koncesionar in koncedent opravita pogajanja, v katerih se pogajata o vseh relevantnih elementih razmerja javno-zasebnega partnerstva, ki jih je potrebno prilagoditi zaradi nastopa okoliščin, navedenih v tem odstavku.

1. **FINANCIRANJE**
2. člen

(viri financiranja)

1. Pripravljalne storitve se financirajo iz:
   1. sredstev koncesionarja,
   2. sredstev koncedenta in
   3. sredstev evropskih strukturnih ali investicijskih skladov ali drugih finančnih virov namenjenih spodbujanju energetskega pogodbeništva s strani koncedenta ali koncesionarja,

pri čemer sredstva koncesionarja predstavljajo večinski vir financiranja.

1. Uporabniki zagotavljajo sredstva za plačilo koncesionirane dejavnosti iz lastnega proračuna.
2. Viri financiranja se podrobneje opredelijo v okviru postopka javnega razpisa in v koncesijski pogodbi.
3. člen

(način financiranja koncesionirane dejavnosti)

1. Dolžnost plačila koncesionarju za opravljanje koncesionirane dejavnosti se prične z nastankom obveznosti izvajanja glavne storitve in sestoji iz plačila za doseganje pogodbeno dogovorjenih parametrov glede doseganja prihrankov energije in dodatnega plačila v primeru, če koncesionar preseže pogodbeno dogovorjene parametre glede doseganja prihrankov energije.
2. Če koncesionar doseže pogodbeno dogovorjene parametre glede doseganja prihrankov energije, mu pripada plačilo v višini pogodbeno dogovorjenega deleža zajamčenega zneska prihranka energije. V kolikor koncesionar ne doseže pogodbeno dogovorjenih parametrov glede doseganja prihrankov energije, se plačilo za opravljeno storitev avtomatično zmanjša skladno z določili koncesijske pogodbe.
3. Če so pogodbeno dogovorjeni parametri glede doseganja prihrankov energije preseženi, se presežni prihranek razdeli med koncedentom in koncesionarjem po pogodbeno dogovorjenem delilniku.
4. Način financiranja se podrobneje opredeli v postopku javnega razpisa in v koncesijski pogodbi.
5. **SPLOŠNI POGOJI IZVAJANJA KONCESIJE**
6. člen

(obveznosti koncesionarja)

1. Koncesionar mora v okviru izvajanja koncesije zagotoviti:
   1. izvajanje pripravljalnih storitev, glavne storitve in drugih storitev za zagotavljanje koncesionirane dejavnosti v objektih, opredeljenih v 5. členu te uredbe;
   2. izvajanje vseh nalog in dejavnosti, ki so neločljivo povezane z obveznostmi iz predhodne alineje (na primer vodenje evidenc, obveščanje, itd.), v obsegu, kot ga predpisuje veljavna zakonodaja in koncesijska pogodba;
   3. izvajanje drugih obveznosti, ki so opredeljene v koncesijski pogodbi.
2. Koncesionar je dolžan zagotoviti dejanske prihranke energije oziroma zmanjšane stroške porabe energije, v obsegu, kot je določen v koncesijski pogodbi, ki so podlaga za plačila s strani uporabnikov.
3. Koncesionar prevzema v zvezi z izvajanem koncesije najmanj investicijsko tveganje in tveganje razpoložljivosti ter vsa na to nanašajoča se tveganja.
4. Koncesionar mora upoštevati in izvajati vse varnostne ukrepe, ki so potrebni za zagotovitev nivoja varnosti v objektih iz 5. člena te uredbe, na način, kot je predpisan v zakonodaji in internih aktih Ministrstva za pravosodje.
5. Koncesionirano dejavnost mora koncesionar opravljati nepretrgano. Koncesionar lahko začasno prekine izvajanje koncesionirane dejavnosti le na način in iz razlogov, ki jih določa zakon, ki ureja javno-zasebno partnerstvo, ta uredba, koncesijska pogodba ali drug predpis.
6. člen

(obveznosti koncedenta)

Obveznosti koncedenta so zlasti:

* 1. na način, kot je opredeljen v koncesijski pogodbi, koncesionarju zagotavljati pogoje za opravljanje koncesionirane dejavnosti;
  2. koncesionarju nuditi pomoč pri pridobitvi posameznih pravic, soglasij ali dovoljenj, ki jih koncesionar ne more pridobiti samostojno ali brez pomoči koncedenta;
  3. koncesionarju na nepremičninah, kjer se izvajajo aktivnosti za uresničitev koncesijske pogodbe ter opremi, ki je v lasti koncedenta, podeliti ustrezne stvarnopravne pravice (na primer služnost, stavbna pravica, itd.) na način, da se koncesionarju omogoči nemoteno izvajanje koncesionirane dejavnosti.

1. člen

(dolžnosti uporabnikov objektov)

Uporabniki objektov imajo zlasti dolžnost:

* 1. pristopiti k podpisu koncesijske pogodbe kot sopodpisniki;
  2. upoštevati navodila koncesionarja in omogočiti opravljanje nalog iz te uredbe in koncesijske pogodbe;
  3. skladno s pogoji in omejitvami, navedenimi v koncesijski pogodbi, omogočiti koncesionarju dostop do vseh prostorov, naprav in opreme, kjer se opravljajo storitve in naloge iz te uredbe in koncesijske pogodbe;
  4. prijaviti vsa dejstva, pomembna za izvajanje nalog koncesionarja oziroma sporočiti koncesionarju vsako spremembo, ki bi lahko vplivala na izvajanje nalog;
  5. obveščati koncedenta o morebitnih kršitvah koncesionarja;
  6. skladno z določbami koncesijske pogodbe zagotavljati plačila za opravljeno koncesionirano dejavnost, a le v primeru doseganja v koncesijski pogodbi dogovorjene količine prihrankov energije.

1. člen

(druge pravice in obveznosti koncedenta, koncesionarja in uporabnikov)

1. Druge pravice in obveznosti koncedenta, koncesionarja in uporabnikov se podrobneje opredelijo v koncesijski pogodbi.
2. S koncesijsko pogodbo se vzpostavijo ustrezni mehanizmi, s katerimi se zagotovi učinkovito zavarovanje javnega interesa in nadzor nad izvajanjem koncesijske pogodbe.
3. **POSTOPEK IZBORA KONCESIONARJA**
4. člen

(javni razpis)

1. Koncedent izbere koncesionarja na podlagi javnega razpisa, ki ga vodi Ministrstvo za pravosodje in se izvede ob upoštevanju določb III. dela Zakona o javno-zasebnem partnerstvu.
2. Objava javnega razpisa mora vsebovati:
   1. navedbo pravne podlage, vključno s to uredbo;
   2. predmet javnega razpisa z navedbo, da gre za koncesijo;
   3. ime in sedež koncedenta;
   4. predmet, naravo ter obseg in območje koncesije;
   5. začetek in predvideni čas trajanja koncesije;
   6. postopek izbire koncesionarja;
   7. pogoje za dostop do razpisne dokumentacije;
   8. kraj in rok za predložitev vlog, pogoje za njihovo predložitev;
   9. zahteve glede vsebine vlog;
   10. pogoje, ki jih morajo kandidati izpolnjevati, in dokazila o njihovem izpolnjevanju;
   11. pogoje za predložitev skupne vloge;
   12. merila za izbiro najugodnejšega kandidata;
   13. naslov, prostor, datum in uro odpiranja vlog;
   14. rok, v katerem bodo kandidati obveščeni o izidu javnega razpisa;
   15. druge podatke, zahtevane skladno z veljavno zakonodajo.
3. Koncedent mora v postopku izbire preveriti najmanj ekonomsko, finančno ter tehnično in kadrovsko sposobnost vlagateljev. Za ta namen mora koncedent v javni razpis vključiti najmanj pogoje, ki zagotavljajo, da:
   1. je koncesionar registriran za opravljanje dejavnosti,
   2. ima koncesionar zadostne reference s področja predmeta koncesije,
   3. ima koncesionar zagotovljen dostop do finančnih sredstev za realizacijo celotnega projekta javno-zasebnega partnerstva.
4. Koncedent mora pri izbiri koncesionarja upoštevati sledeča merila (po padajočem zaporedju njihove pomembnosti):
   1. višina prihrankov,
   2. obseg ponujenih ukrepov,
   3. trajanje koncesijskega razmerja,
   4. garancija po poteku razmerja in
   5. višina investicije.
5. Druge pogoje in merila ter podrobnejšo vsebino pogojev in meril za izbor koncesionarja koncedent določi v javnem razpisu.
6. člen

(strokovna komisija)

1. Strokovno komisijo za izbiro koncesionarja za izvedbo predmeta koncesije s sklepom imenuje minister, pristojen za pravosodje.
2. Strokovna komisija ima predsednika in najmanj dva člana, ki skupaj izkazujejo delovne izkušnje najmanj s sledečih delovnih področij: vodenje evropskih projektov, pravo in ekonomija.
3. Predsednik in člani strokovne komisije morajo imeti najmanj prvo stopnjo izobrazbe skladno z Zakonom o visokem šolstvu in najmanj dve leti delovnih izkušenj z delovnega področja iz predhodnega odstavka, da lahko zagotovijo strokovno presojo ponudb.
4. Strokovna komisija pregleda in oceni vloge ter ugotovi ali izpolnjujejo razpisne pogoje in zahteve, sestavi poročilo, v katerem navede, katere vloge izpolnjujejo razpisne pogoje in zahteve, razvrsti te vloge na način, da je razvidno, katera od vlog najbolj ustreza postavljenim merilom oziroma kakšen je nadaljnji vrstni red glede na ustreznost postavljenim merilom, ter posreduje poročilo Vladi Republike Slovenije.
5. člen

(koncesijska pogodba)

1. Koncesijsko pogodbo z izbranim koncesionarjem v imenu koncedenta sklene minister, pristojen za pravosodje.
2. Sopodpisniki koncesijske pogodbe so vsi uporabniki, navedeni v 5. členu te uredbe.
3. Koncesijska pogodba mora biti sklenjena v pisni obliki, sicer nima pravnega učinka.
4. V koncesijski pogodbi koncedent in koncesionar podrobno uredita medsebojna razmerja v zvezi z izvajanjem predmeta koncesije in druge elemente razmerja, ki niso urejena v tej uredbi.
5. **PRILAGODITEV RAZMERIJ**
6. člen

(prilagoditev razmerij)

1. V primeru obstoja upravičenih objektivnih okoliščin se lahko opravi prilagoditev razmerij med koncedentom in koncesionarjem.
2. Pred prilagoditvijo razmerij med koncedentom in koncesionarjem je potrebno pridobiti soglasje Vlade Republike Slovenije, ki se izda v obliki sklepa.
3. Način in razloge za morebitno prilagoditev razmerij med koncesionarjem in koncedentom se podrobneje uredi v koncesijski pogodbi.
4. **POROČANJE IN NADZOR**
5. člen

(dolžnost poročanja)

1. Koncesionar je dolžan skladno z veljavno zakonodajo in predpisi ter koncesijsko pogodbo redno voditi vse potrebne evidence in koncedentu ter uporabnikom posredovati poročila in drugo potrebno dokumentacijo v skladu z njihovimi navodili.
2. Vsebina koncesionarjeve dolžnosti iz predhodnega odstavka in način njenega izvajanja se podrobneje uredi v koncesijski pogodbi.
3. člen

(nadzor)

1. Nadzor nad izvajanjem koncesionirane dejavnosti opravljajo koncedent in uporabniki skladno z določbami zakona, ki ureja javno-zasebno partnerstvo in določili koncesijske pogodbe.
2. Način izvajanja nadzora se podrobneje določi v koncesijski pogodbi.
3. **PRENEHANJE KONCESIJSKEGA RAZMERJA**
4. člen

(prenehanje koncesijskega razmerja)

Koncesijsko razmerje preneha:

* 1. s prenehanjem koncesijske pogodbe,
  2. z odkupom koncesije,
  3. z odvzemom koncesije ali
  4. s prevzemom koncesije,

na način, v obsegu in pod pogoji, določenimi s koncesijsko pogodbo.

1. **PREHODNE IN KONČNE DOLOČBE**
2. člen

(uveljavitev)

Ta uredba začne veljati naslednji dan po objavi v Uradnem listu Republike Slovenije.

Številka: *[navedba številke uredbe]* Vlada Republike Slovenije

Ljubljana, dne *[datum]*